open-index/open-wikipedia-markdown huggingface dataset:
Fractura umeral proximal

*Para outro tipo de fractura no úmero: **Fractura umeral***

[300px|miniaturadaimagem|[Fractura do úmero. Obsérvese o troquíter separado do resto do óso umeral.]]

A **fractura umeral proximal** é unha fractura da parte proximal do óso úmero. Son adoito frecuentes, sobre todo en doentes de avanzada idade, e constitúen arredor dun 5% do total das fracturas no adulto. É unha fractura típica de mulleres de máis de 60 anos afectas de osteoporose.
Os síntomas e signos típicos desta fractura son o a dor, a postura antiálxica, e a impotencia funcional do ombreiro. Ás veces pode aparecer un hematoma na cara interna do brazo e na parte lateral do tórax, denominado hematoma de Hennequin, o cal non reviste maior importancia. Tamén pode resultar afecto o nervio axilar.
No estudo deste tipo de fracturas emprégase a clasificación de Neer. Esta clasificación distingue entre fracturas non desprazadas ou cun desprazamento de menos de 1&nbsp;cm (tipo I); fracturas con desprazamento do colo anatómico do úmero (tipo II); fracturas con desprazamento maior de 1&nbsp;cm e angulación do colo de máis de 45º (tipo III); as fracturas do troquíter (tipo IV), que poden ter dous fragmentos (IVa), tres fragmentos (IVb) ou máis de tres, existindo necrose avascular (IVc); fracturas do troquino con desprazamento de máis de 1&nbsp;cm (tipo V), podenso dividirse á súa vez en dous fragmentos (Va), tres (Vb) ou catro (Vc); e fracturas acompañadas de luxación e lesións de partes brandas, calcificacións periarticulares e fibrose (tipo VI).
O obxectivo do tratamento e restaurar a función da articulación, así como eliminar a dor. O tratamento pode ser conservador, por osteosínteses, ou por medio de artroplastia (próteses).
Filgueiras, Pedrouzos, Castro Caldelas

** Filgueiras** é un lugar da parroquia de Pedrouzos no concello ourensán de Castro Caldelas na comarca da Terra de Caldelas. Segundo o INE e o IGE en 2011 tiña tres habitantes (dous homes e unha muller), a mesma cantidade ca en 2010.

## Toponimia 
O fitónimo galego *Filgueiras* provén do latín *filicariam*, derivado de *filicem*, e refírese a un lugar abondoso en fentos.

## Lugares e parroquias 
### Lugares de Pedrouzos 
### Parroquias de Castro Caldelas 
## Notas 
## Véxase tamén 
### Outros artigos 
* Lugares de Castro Caldelas
Fractura da diáfise umeral

*Para outro tipo de fractura no úmero: **Fractura umeral***

[200px|miniaturadaimagem|[Úmero humano. A diáfise umeral é a parte alongada e fina do óso.]]

A **fractura da diáfise umeral** é unha fractura que afecta á parte diafisaria do óso do mesmo nome, o úmero. O tratamento deste tipo de fracturas adoita ser ortopédico. Soamente nos casos máis graves o tratamento é mediante cirurxía. A fractura diafisaria do terzo medio en persoas novas é unha das indicacións de tratamento cirúrxico. Tamén son subsidiarios de tratamento cirúrxico as persoas obesas, xa que o tratamento ortopédico nestes doentes sería de moi difícil control.

As fracturas da diáfise umeral poden presentar adoito moitas complicacións, xa que por este óso pasan nervios, arterias e veas importantes para o organismo. O principal problema neste tipo de fracturas é a lesión do nervio radial
Penedo, Pedrouzos, Castro Caldelas

**Penedo** é un lugar da parroquia de Pedrouzos no concello ourensán de Castro Caldelas na comarca da Terra de Caldelas. Segundo o Instituto Galego de Estatística, en 2024 estaba deshabitado, o que supón unha diminución con respecto a 2011, cando tiña 1 habitante.

## Lugares e parroquias 
### Lugares de Pedrouzos 
### Parroquias de Castro Caldelas 
## Notas
O Pereiro, Pedrouzos, Castro Caldelas

** O Pereiro** é un lugar da parroquia de Pedrouzos no concello ourensán de Castro Caldelas na comarca da Terra de Caldelas. Tiña 6 habitantes no ano 2011 segundo datos do INE e do IGE, dos cales 3 eran homes e 3 mulleres. Iso supón un mantemento da poboación respecto a 2010, cando tiña 6 habitantes (3 homes e 3 mulleres).
## Lugares e parroquias 
### Lugares de Pedrouzos 
### Parroquias de Castro Caldelas 
## Notas
Boy George

'''George Alan O'Dowd**, máis coñecido como **Boy George'*, nado o 14 de xuño de 1961 en Bexley, Kent, é un cantante, músico e DJ inglés que acadou un alto nivel de fama co seu grupo Culture Club nos anos oitenta.

## Discografía 
;Con Culture Club
**Kissing to Be Clever* (1982)
**Colour by Numbers* (1983)
**Waking Up with the House on Fire* (1984)
**From Luxury to Heartache* (1986)
**Don't Mind If I Do* (1999)

### Como solista 
**Sold* (1987)
**Tense Nervous Headache* (1988)
**Boyfriend* (1989)
**The Martyr Mantras* (1991)
**Cheapness and Beauty* (1995)
**The Unrecoupable One Man Bandit* (1998)
**U Can Never B2 Straight* (2002)
**Ordinary Alien'' (2010)

## Véxase tamén
### Ligazóns externas
*Páxina oficial do artista 
*Páxina oficial de Culture Club
Banda da preprofase

[miniatura|A banda da preprofase predí onde vai estar situado o plano da división celular nas plantas: 1) Formación da banda da preprofase durante a preprofase mitótica. 2) O [fuso acromático|fuso da metafase oriéntase no ecuador da célula ao longo do plano marcado pola banda da preprofase. 3) Fórmanse o fragmoplasto e a placa celular ao longo do plano marcado pola banda da preprofase. 4) A nova parede celular das células fillas conecta coa parede da célula parental na liña onde estaba anteriormente situada a banda da preprofase.]]

A **banda da preprofase** é un conxunto de microtúbulos que se encontra nas células das plantas que están preparándose para realizar a división celular e así iniciar a preprofase do ciclo celular das plantas. Xunto co fragmosoma, esta banda é o primeiro signo microscopicamente visible de que unha célula de planta está a piques de entrar na mitose. A banda da preprofase foi observada e descrita por primeira vez por Jeremy Pickett-Heaps e Donald Northcote na Universidade de Cambridge en 1966.

Xusto antes de que empece a mitose, fórmase a banda da preprofase como unha densa banda de microtúbulos situada arredor do fragmosoma e do futuro plano de división xusto por debaixo da membrana plasmática. Rodea o núcleo no plano ecuatorial do futuro fuso mitótico cando as células en división entran na fase G2 da interfase do ciclo celular unha vez que se completou a replicación do ADN. A banda da preprofase consta principalmente de microtúbulos e microfilamentos de actina e xeralmente ten unha amplitude de 2-3&nbsp;µm. Cando se tingue con marcadores fluorescentes, pode verse como dous puntos brillantes pegados á parede celular a ambos os lados do núcleo.

As células das plantas carecen de centrosomas que funcionen como centro organizador de microtúbulos. No seu lugar, os microtúbulos do fuso mitótico agréganse sobre a superficie nuclear e reoriéntanse para formar o fuso ao final da profase. A banda da preprofase tamén funciona orientando axeitadamente o fuso mitótico, e contribúe á formación correcta do fuso durante a prometafase.

A banda da preprofase desaparece axiña que se disgrega a envoltura nuclear e se forma o fuso, deixando alí unha zona sen actina. Porén, a súa posición marca os sitios futuros de fusión da placa celular en formación coa parede celular da célula parental durante a telofase. Cando a mitose está completada, a placa celular crece desde o centro orixinando a nova parede celular divisoria das células fillas ao longo do plano ocupado polo fragmosoma e fusiónase coa parede nos puntos preditos pola posición que tiña a banda da preprofase.

## Notas
Alenza

O topónimo **Alenza** pode referirse a:

;En Galiza
***Valenza**, parroquia do concello de Coristanco;
****Valenza**, lugar de dita parroquia;
***Alenza**, lugar da parroquia de Poboeiros, no concello de Castro Caldelas;
***Alenza**, lugar da parroquia da Medorra, no concello de Montederramo;
***A Alenza**, lugar da parroquia de San Xoán de Río, no concello de San Xoán de Río.

## Véxase tamén
### Outros artigos
Montemogos, Beluso, Bueu

** Montemogos** é un lugar da parroquia de Beluso no concello pontevedrés de Bueu na comarca do Morrazo. Segundo o INE, en 2025 tiña 431 habitantes (215 homes e 216 mulleres), o que supón unha diminución en relación a 2011, cando tiña 460 habitantes. Posúe unha escola, chamada CEIP Montemogos.

## Lugares e parroquias
### Lugares de Beluso 
### Parroquias de Bueu
## Notas
Bartolomé Salas Ribot

**Bartolomé Salas Ribot**, nado en Palma o 30 de novembro de 1919 e finado o 25 de agosto de 2013, foi un futbolista balear, que xogaba na demarcación de defensa.

## Traxectoria 
Comezou a xogar ao fútbol no Peña Soledad e no Juventud Antoniana. Durante a Guerra Civil Española serviu como soldado, participando na Batalla do río Ebro. Unha vez rematada a contenda fichou polo CD Malacitano, ata que volveu a Mallorca e fichou polo Constancia. Militou no equipo de Inca catro tempadas, nas cales incluso acadou o ascenso a Primeira División.

Ese mesmo ano, tempada 1945/46, no que o Constancia debutaría na máxima categoría ficha polo Hércules CF, porén o equipo descendería a Segunda División esa tempada.

En 1946 ficha polo Celta de Vigo, co que debutou o 22 de setembro de 1946 en Barcelona. A tempada seguinte sería unha das mellores da historia do club, na que loitou polo título de Liga ata as últimas xornadas e chegando á final da Copa do Xeneralísimo.

Militou no Celta catro anos, compartindo defensa con xogadores como José Mesa ou Cabiño. Xa iniciada a tempada 1949/50 ficha polo Real Murcia de Segunda División e co que acadou o ascenso ese mesmo ano. Porén o equipo volvería descender e tras un ano máis na categoría de prata deixou o equipo para volver a Mallorca e fichar polo RCD Mallorca, con 33 anos.

En 1956 recibiu a baixa do Mallorca e fichou polo Porreres para ao ano seguinte retirarse do fútbol xogando no Club Deportivo Soledad.
Siderurxia

miniatura|Un traballador nuns altos fornos de ferro e aceiro
A **siderurxia** é a técnica do tratamento do mineral de ferro para obter diferentes tipos deste ou das súas aliaxes. O proceso de transformación do mineral de ferro comeza na extracción nas minas. O ferro atópase na natureza en forma de óxidos, hidróxidos, carbonatos, silicatos e  sulfuros. Os máis usados pola siderurxia son os óxidos, hidróxidos e carbonatos.

Óxidos -> Hematites (Fe2O3) e a magnetita (Fe3O4)

Hidróxidos -> Limonita

Carbonatos -> Siderita ou carbonato de ferro (FeCO3)

Os primeiros altos fornos privados xurdiron en Lugo. Concretamente en 1794 en Sargadelos.

## Notas 
## Véxase tamén 
### Ligazóns externas 
* UNESID - *El sector siderúrgico español*
O Ivedo

O topónimo **O Ivedo** procede do latín *oliuetu*, ou sexa, olivar, como se testemuña no século XIII, e que corresponde cunha bisbarra onde aínda hoxe se cultivan as oliveiras. A partir de aí reinterpretaríase como un topónimo formado por un artigo e máis un substantivo. Pode referirse a:

;En Galiza
***O Ivedo**, lugar da parroquia de San Paio de Abeleda, no concello de Castro Caldelas;
***O Ivedo**, lugar da parroquia de Montefurado, no concello de Quiroga;
***Acivedo**, lugar da parroquia de Millarada, no concello de Forcarei;
***O Eivedo**, lugar da parroquia de San Xillao de Tor, no concello de Monforte de Lemos.

## Notas
San Miguel, San Paio de Abeleda, Castro Caldelas

** San Miguel** é un lugar da parroquia de San Paio de Abeleda no concello ourensán de Castro Caldelas na comarca da Terra de Caldelas. Segundo o INE e o IGE en 2011 tiña seis habitantes (dous homes e catro mulleres), a mesma cantidade ca en 2010 (un home e cinco mulleres).

## Lugares e parroquias 
### Lugares de San Paio de Abeleda 
### Parroquias de Castro Caldelas 
## Notas
O Campo, Santa Tegra de Abeleda, Castro Caldelas

** O Campo** é un lugar da parroquia de Santa Tegra de Abeleda no concello ourensán de Castro Caldelas na comarca da Terra de Caldelas. Tiña 9 habitantes no ano 2011 segundo datos do INE e do IGE, dos cales 6 eran homes e 3 mulleres. Iso supón un mantemento da poboación respecto a 2010, cando tiña 9 habitantes (5 homes e 4 mulleres).
## Lugares e parroquias 
### Lugares de Santa Tegra de Abeleda 
### Parroquias de Castro Caldelas 
## Notas
Mariano Pérez Retamar

**Mariano Pérez Retamar**, nado en Sevilla o 19 de agosto de 1919 e finado o 17 de outubro de 1997, foi un futbolista andaluz que xogaba na demarcación de dianteiro.

## Traxectoria 
Fichou polo Celta de Vigo en xullo de 1945 procedente do Racing de Santander e despois de xogar noutros equipos de Primeira División. Debutou en competición oficial no primeiro encontro o 23 de setembro, nunha tempada na que foi o terceiro xogador máis utilizado, anotando 9 tantos pese a xogar como extremo.

Nas catro tempadas que militou no Celta formou parte do equipo que na tempada 1947/48 logrou o cuarto posto no campionato ligueiro e o subcampionato da Copa do Rei. O equipo loitou pola Liga ata as últimas xornadas, conseguindo importantes vitorias como 1-4 contra o Real Madrid.

Xogou o seu último encontro co Celta o 21 de abril de 1949 nos oitavos de final da Copa do Rei ante o RCD Espanyol. Despois fichou polo RCD Mallorca, máis tarde xogaría no Recreativo de Huelva e no Levante.
O Regato

O topónimo **O Regato** pode referirse a:

;En Galiza
***O Regato**, lugar da parroquia de Santa Tegra de Abeleda, no concello de Castro Caldelas;
***O Regato**, lugar da parroquia de San Vitoiro de Ribas de Miño, no concello do Saviñao.

## Véxase tamén
### Outros artigos
História de Amor

***História de Amor*** é unha telenovela brasileira escrita por Manoel Carlos, que se estreou na Rede Globo no día 3 de xullo de 1995 rematada o 2 de marzo de 1996. Contén 209 episodios.

Conta cos actores Regina Duarte, José Mayer, Carla Marins, Ângelo Paes Leme, Carolina Ferraz, Eva Wilma e Lília Cabral.

## Véxase tamén 
### Ligazóns externas
* Páxina Oficial
José Ramón Villamarín Pallín

**José Ramón Villamarín Pallín**, nado en Cirio (Pol) o 13 de xaneiro de 1881 e finado en Mondoñedo o 1 de novembro de 1967, foi un perito agrícola, xornalista e político galego.

## Traxectoria 
Perito agrícola instalado en Mondoñedo. Foi un dos líderes da Federación Mindoniense de Sociedades Agrarias Católicas xunto con José González Redondo e Antonio Maseda Bouso. Logo da destitución do alcalde José María Álvarez-Mon, foi nomeado alcalde de Mondoñedo por Real Orde a finais de outubro de 1920. En 1921 fundou o semanario *Justicia*. A principios de 1923 foi nomeado concelleiro e elixido primeiro tenente de alcalde. Na República foi elixido concelleiro en 1931 pola Derecha Liberal Republicana. Foi presidente do Comité republicano progresista de Mondoñedo. Suspendido como concelleiro, foi reposto no cargo en xuño de 1934. Logo do triundo da Fronte Popular nas eleccións de febreiro de 1936, foi reposto como concelleiro e elixido alcalde de Mondoñedo o 4 de marzo.

Logo do golpe de Estado do 18 de xullo de 1936 foi detido en agosto e trasladado ao Cárcere de Lugo. Xulgado na Coruña por auxilio á rebelión con José Sánchez Gacio, Eloy Castro Dorrego, Guillermo Otero Villalba, Francisco García Martínez, Alfredo Martínez Martínez, Graciano Leivas Freire, Germán Fanego Salaverri, Patricio Vijande Villar, Constantino Sánchez Gacio e Emilio González Valoria o 10 de abril de 1938, foi condenado a 6 anos e 1 día de prisión.

## Vida persoal 
Casou en Mondoñedo con Alicia Taladrid Pérez en 1912. Foi padriño e pai adoptivo de Alicia Tella-Villamarín Ferreiro.

## Notas 
## Véxase tamén 
### Bibliografía 
* 
### Ligazóns externas 
* A República no Concello de Mondoñedo
* «O xuízo foi inxusto, non se mantiña en pé a acusación»
* Ficha en Represión franquista en Lugo
International Tokamak Experimental Reactor

O **International Tokamak Experimental Reactor** (**ITER**) é un proxecto co que se pretende construír o primeiro reactor de fusión nuclear con fins comerciais. O obxectivo é poder chegar a extraer a enerxía liberada e transformala en electricidade.

## Características 
ITER creou un reactor no cal se vai producir a fusión de átomos de deuterio e tricio formándose un plasma moi quente, a 100 millóns de °C. O reactor (tokamak) baséase no confinamento magnético, dispón de electroimáns que producen enormes campos magnéticos que fan que o plasma flote e non entre en contacto coas paredes.

Este enorme proxecto está a ser construído en Cadarache (Francia). España optou a súa construción ofrecendo a localización de Vandellòs i l'Hospitalet de l'Infant.

## Véxase tamén 
### Ligazóns externas 
* Artigo en energiasostenible.net, *La Fusión nuclear en cinco minutos* (CIEMAT) 
* Institute de Recherche sur la Fusion Magnetique 
* A Small Sun on Earth, banda deseñada sobre a fusión, en varias linguas
José Sánchez Gacio

**José Sánchez Gacio**, nado en Mondoñedo en 1898 e finado na mesma cidade o 23 de novembro de 1980, foi un avogado e político galego.

## Traxectoria 
Fillo de Constantino Sánchez Graña, secretario do Concello de Mondoñedo. Estudou o bacharelato en Lugo e dereito na Universidade de Santiago de Compostela. Na República foi elixido concelleiro de Mondoñedo en 1931 pola ORGA. Foi presidente da Deputación de Lugo (1932). En outubro de 1934 foi cesado como concelleiro como consecuencia da folga xeral revolucionaria de 1934 e reposto en xaneiro de 1936. Integrouse en Izquierda Republicana e foi nomeado gobernador civil da Coruña (do 26 de febreiro ao 10 de abril de 1936). En xuño de 1936 era deputado provincial en representación de Izquierda Republicana, e vicepresidente do comité local Pro-Autonomía.

Logo do golpe de Estado do 18 de xullo de 1936 foi detido en agosto e trasladado a Lugo con Guillermo Otero Villalba, Patricio Vijande Villar, Cándido Carreiras Domenech, Alfredo Martínez Martínez e José Ramón Villamarín Pallín. Xulgado na Coruña por auxilio á rebelión o 10 de abril de 1938 co seu irmán Constantino Sánchez Gacio, José Ramón Villamarín, Francisco García Martínez, Eloy Castro Dorrego, Guillermo Otero, Alfredo Martínez, Graciano Leivas Freire, Germán Fanego Salaverri, Patricio Vijande e Emilio González Valoria, foi condenado a pena de morte. A sentenza foi conmutada a cadea perpetua. Preso na Prisión Provincial da Coruña, saíu en liberdade condicional en marzo de 1943. Finalmente foi deportado a Zamora. Abríronlle expediente de responsabilidades políticas, que se resolveu cunha multa de 300 pesetas.

## Vida persoal 
Parella de Filomena González Janeiro, foi pai de Talía Antonieta Sánchez González; despois casou con Alicia Gómez Real coa que tivo a Silvia Sánchez Gómez.

## Notas 
## Véxase tamén 
### Bibliografía 
* 
* 

### Ligazóns externas 
* Expediente de responsabilidade política nº 26/1940 de José Sánchez Gacio e Guillermo Otero Villalba

* Na memoria de José Sánchez Gacio
* Ficha en Represión franquista en Lugo
Eloy Castro Dorrego

**Eloy Castro Dorrego**, nado no Páramo o 10 de setembro de 1900 e finado en Madrid o 21 de xuño de 1950, foi un industrial e político galego.

## Traxectoria 
Na República foi secretario do Comité Republicano do Valadouro e Alfoz presidido por Rafael Cuadrado Sierra constituído no Valadouro en maio de 1931. Militou en Izquierda Republicana e foi elixido alcalde de Alfoz polos membros da comisión xestora en abril de 1936. Logo do golpe de Estado do 18 de xullo de 1936 foi detido en agosto. Ingresou na Prisión de Lugo o 24 de outubro de 1937 e trasladado á Prisión da Coruña en novembro. Xulgado na Coruña por auxilio á rebelión o 10 de abril de 1938 con José Sánchez Gacio, José Ramón Villamarín Pallín, Guillermo Otero Villalba, Francisco García Martínez, Alfredo Martínez Martínez, Graciano Leivas Freire, Germán Fanego Salaverri, Patricio Vijande Villar, Constantino Sánchez Gacio e Emilio González Valoria, foi condenado a 12 anos e un día de prisión. Volveu ser detido en outubro de 1944 con José Otero Folgueira, José Otero Coldeira, Maximino García González, Antonio Mourelle López e José Mourelle Val, por lle axudar ao grupo do Gardarríos; encartado na causa 425/44 por "auxilio a bandas de atracadores", foi xulgado en consello de guerra en Lugo o 26 de xuño de 1947 e condenado a tres anos de prisión. Durante a permanencia en prisión estivo un tempo internado no Hospital de San José de Lugo. Saíu en liberdade condicional o 15 de febreiro de 1949. Finou en Madrid o 21 de xuño de 1950.

## Vida persoal 
Casou con María de los Dolores Casabella Santos e foi pai de Ana María, Nestor, Eloy, Emma, Samuel, María del Carmen e Jesús Castro Casabella.

## Notas 
## Véxase tamén 
### Bibliografía 
* 
### Ligazóns externas 
* Ficha en Represión franquista en Lugo
Corrosión

Cando un material se combina co osíxeno experimenta unha reacción de oxidación formándose os óxidos correspondentes. Cando esta oxidación ten lugar nun medio húmido ou agresivo recibe o nome de **corrosión**.

A corrosión é moi perigosa para os materiais por exemplo nas aliaxes de ferro con carbono, a película de óxidos é débil,  destrúese con facilidade e a oxidación continua cara ao interior da peza provocando fisuras ou mesmo roturas.

## Notas 
## Véxase tamén
### Outros artigos
*Aceiro inoxidábel
*Oxidación

### Ligazóns externas
*Monografías.com, Física  .
Alfredo Martínez Martínez

**Alfredo Martínez Martínez**, nado na Coruña en 1889 e finado no mesmo concello o 24 de febreiro de 1972, foi un comerciante e político galego.

## Traxectoria 
Comerciante en Mondoñedo, na República foi vocal Liga Mindoniense (1932), militou en Izquierda Republicana da que foi tesoureiro (1935) e foi delegado de Socorro Rojo Internacional. Logo do golpe de Estado do 18 de xullo de 1936 foi detido en agosto. Xulgado na Coruña por auxilio á rebelión o 10 de abril de 1938 con José Sánchez Gacio, José Ramón Villamarín Pallín, Eloy Castro Dorrego, Guillermo Otero Villalba, Francisco García Martínez, Graciano Leivas Freire, Germán Fanego Salaverri, Patricio Vijande Villar, Constantino Sánchez Gacio e Emilio González Valoria  foi condenado a pena de morte, a sentenza foi conmutada a cadea perpetua.

## Vida persoal 
Casou en Lugo con Emilia González Alonso en 1912.

## Notas 
## Véxase tamén 
### Bibliografía 
* 

### Ligazóns externas 
* Ficha en Represión franquista en Lugo
O Pacio, Santa Tegra de Abeleda, Castro Caldelas

** O Pacio** é un lugar da parroquia de Santa Tegra de Abeleda no concello ourensán de Castro Caldelas na comarca da Terra de Caldelas. Tiña 8 habitantes no ano 2011 segundo datos do INE e do IGE, dos cales 3 eran homes e 5 mulleres. Iso supón un mantemento da poboación respecto a 2010, cando tiña 8 habitantes (3 homes e 5 mulleres).
## Lugares e parroquias 
### Lugares de Santa Tegra de Abeleda 
### Parroquias de Castro Caldelas 
## Notas
Graciano Leivas Freire

**Graciano Leivas Freire**, nado en Mondoñedo en 1909 e finado en 1991, foi un mecánico e político galego.

## Traxectoria 
Fillo de Graciano Leivas Gallego, fundador dos Talleres Leivas. Militante socialista, na República foi tesoureiro da Agrupación Socialista de Mondoñedo (1932) e en 1936 secretario da mesma, que presidía Luís Trigo Chao. Logo do golpe de Estado do 18 de xullo de 1936 foi detido en Mondoñedo o 8 de agosto. Permaneceu no cárcere de Mondoñedo até o 3 de setembro de 1937, cando foi trasladado á Coruña. Xulgado na Coruña por auxilio á rebelión o 10 de abril de 1938 con José Sánchez Gacio, José Ramón Villamarín Pallín, Eloy Castro Dorrego, Guillermo Otero Villalba, Francisco García Martínez, Alfredo Martínez Martínez, Germán Fanego Salaverri, Patricio Vijande Villar, Constantino Sánchez Gacio e Emilio González Valoria, foi condenado a cadea perpetua. Cumpriu condena na Prisión Provincial da Coruña, de onde saíu en liberdade condicional en setembro de 1941.

Nos anos corenta participou no intento de reorganización do PSOE en Lugo e na Coruña con Manuel Cobas Rodríguez, Luis Fernández del Valle, José Mateo Mariñas Ferrero, Antonio Vidal Vilas e outros. Foi detido con Manuel Cobas o 25 de xullo de 1945 acusado de actividades clandestinas de tipo socialista.

## Notas 
## Véxase tamén 
### Bibliografía 
* 

### Ligazóns externas 
* Ficha en Represión franquista en Lugo
* Ficha en Censo de represaliados da UGT
Germán Fanego Salaverri

**Germán Fanego Salaverri**, nado en Mondoñedo en 1884, foi un médico e político galego.

## Traxectoria 
Licenciado en Medicina e Cirurxía pola Universidade de Santiago de Compostela (1905). Foi médico forense de Mondoñedo. Na República militou en Izquierda Republicana da que foi elixido presidente da agrupación municipal de Mondoñedo en 1935. En abril de 1936 foi nomeado médico forense do Xulgado de Vitoria, permutando para o xulgado de Pamplona en maio. Logo do golpe de Estado do 18 de xullo de 1936 foi detido en agosto. Xulgado na Coruña por adhesión á rebelión o 10 de abril de 1938 con José Sánchez Gacio, José Ramón Villamarín Pallín, Eloy Castro Dorrego, Guillermo Otero Villalba, Francisco García Martínez, Alfredo Martínez Martínez, Graciano Leivas Freire, Patricio Vijande Villar, Constantino Sánchez Gacio e Emilio González Valoria, foi condenado a 6 anos e un día. Depurado, foi cesado como médico forense do Xulgado de Instrución de Pamplona o 10 de febreiro de 1941. Abríronlle expediente de responsabilidades políticas.
## Notas 
## Véxase tamén 
### Bibliografía 
* 
### Ligazóns externas 
* Ficha en Represión franquista en Lugo
Albert Memmi

**Albert Memmi** (ألبرت ميمي en árabe), nado en Tunisia o 15 de decembro de 1920 e finado en Neuilly-sur-Seine o 22 de maio de 2020, foi un escritor e ensaísta franco-tunesino.

## Traxectoria 
Nace en Tunes, principal cidade da Tunisia, entón colonia francesa, nunha familia de lingua materna árabe; fillo de François Memmi, artesán  de orixe xudía italiana e de Marguerite Sarfati, unha xudía sefardí de ascendencia local. Albert Memmi formouse na escola francesa, primeiramente no Lycée Carnot de Tunes despois na Universidade de Alxer, onde estuda filosofía, e finalmente na Sorbona.

Paralelamente á súa obra literaria, traballou como ensinante no Lycée Carnot de Tunes (1953) e, tras viaxar a Francia despois da independencia tunesina, na "École pratique des hautes études", e na de "Hautes études commerciales" e na Universidade de Nanterre (1970). A pesar de apoiar ao movemento de liberación de Tunisia, non encontra o seu lugar no novo estado musulmán.

Memmi publica a súa primeira obra na que se perciben trazos autobiograficos, "A Estatua de sal" en 1953 cun limiar de Albert Camus. O seu libro máis coñecido é unha obra teórica prologada por Jean Paul Sartre "Retrato do colonizado, precedido do retrato do colonizador" publicado en 1957 e que aparece, naquela altura, como un apoio aos movementos independentistas. Esta obra amosa como a relación entre colonizador e colonizado condiciona a ambos os dous. É coñecido tamén pola súa "Antoloxía das literaturas magrebinas" publicada en 1965 (tomo I) e 1969 (tomo II).

Foi membro do comité de apadriñamento da Coordinación francesa para a Década da cultura de paz e da non-violencia.

Foi membro do comité de honra da Asociación para o dereito de morrer na dignidade.

## Obra 
### En francés 
* *La Statue de sel*, Corréa, París, 1953
* *Agar*, Corréa, París, 1955
* *Portrait du colonisé, précédé du portrait du colonisateur*, Buchet/Chastel, París, 1957. *Retrato do colonizado* en galego (Laiovento 2016).
* ''Portrait d'un juif*, Gallimard, París, 1962
* *Anthologie des écrivains maghrébins d'expression française*, Présence africaine, París, 1964
* *La Libération du juif*, Payot, 1966
* *L'Homme dominé*, Gallimard, París, 1968
* *Le Scorpion ou la confession imaginaire*, Gallimard, París, 1969
* *Juifs et Arabes*, Gallimard, París, 1974
* *Le Désert, ou la vie et les aventures de Jubaïr Ouali El-Mammi*, Gallimard, París, 1977
* *La Dépendance, esquisse pour un portrait du dépendant*, Gallimard, París, 1979
* *Le Mirliton du ciel*, Lahabé, París, 1985
* *Ce que je crois*, Fasquelle, París, 1985
* *Le Pharaon*, Julliard, París, 1988
* *L'Exercice du bonheur*, Arléa, París, 1994
* *Le Racisme*, Gallimard, París, 1994
* *Le Juif et l'Autre*, Christian de Bartillat, París, 1996
* *Le Buveur et l'amoureux - le prix de la dépendance*, Arléa, París, 1998
* *Le Nomade immobile*, Arléa, París, 2000
* *Dictionnaire critique à l'usage des incrédules*, du Félin, París, 2002
* *Portrait du décolonisé arabo-musulman et de quelques autres*, Gallimard, París, 2004

### En hebreo 
* *Yehudim ṿe-Arvim''. Targum, Aharon Amir. T.A., Tel Aviv: Sifriyat po'alim, 1975.
## Notas
Siervo González Rivas

[miniatura|Monólito na súa memoria no [cemiterio vello de Mondoñedo]]
**Siervo González Rivas**, nado en Mondoñedo en 1886 e finado no mesmo concello o 11 de xaneiro de 1938, foi un sindicalista e político galego.

## Traxectoria 
Funcionario municipal do concello de Mondoñedo, era recadador de arbitrios. Na Segunda República Española foi dirixente do Sindicato Único de Profesiones Varias de Mondoñedo (CNT) e elixido presidente da Comisión Inspectora da Oficina Local de Colocación Obrera en 1934. 

Nas eleccións de 1933 presentouse como candidato pola Unión Socialista Galega pola provincia de Lugo. Foi dirixente do Partido Sindicalista en 1936. Logo do golpe de Estado do 18 de xullo de 1936 foi sometido a depuración e expulsado do seu posto. 

Foi asasinado en Mondoñedo o 11 de xaneiro de 1938, xunto con Graciano Paz Amieiro e Manuel Rodríguez Núñez. Os seus cadáveres apareceron na Travesa dos Remedios.

## Véxase tamén 
### Ligazóns externas 
* "Mondoñedo 1934" in *Mondoñedo*
* Ficha en Represión franquista en Lugo
Joaquín Ares Díaz

**Joaquín Ares Díaz**, nado en Guillade (Mondoñedo) en 1880 e finado no mesmo concello en 1961, foi un artesán e sindicalista galego.

## Traxectoria 
Foi aprendiz de ebanistaría en Mondoñedo. Trasladouse a Barcelona, onde asistiu a clases nocturnas na Escola de Artes. Regresou a Mondoñedo en 1909 establecendo un taller en Guillade. Na República foi fundador e primeiro presidente da Agrupación Socialista de Mondoñedo, e tamén fundou o grupo da Unión General de Trabajadores del Campo dependente da anterior e a Sociedad de Seguro del Ganado que loitou pola industrialización e modernización das infraestruturas do sector agropecuario mindoniense. Logo da sublevación do 18 de xullo de 1936 foi expedientado por responsabilidades políticas.

## Véxase tamén 
### Ligazóns externas 
* "En recuerdo a los artesanos de Mondoñedo" in *Mondoñedo*
* "Os heroes da Cadeira: Unha resposta interior ó exilio" in *Actas do Congreso Internacional “O exilio galego”* 
* Ficha en Represión franquista en Lugo
Exos (foguete sonda)

**Exos**, tamén coñecido coa denominación **PWN-4A**, foi un foguete sonda estadounidense de propelente sólido desenvolvido a finais dos anos 1950 e formado por tres etapas: unha primeira etapa M-6, unha segunda Nike e unha terceira Recruit.

Exos foi desenvolvido pola Universidade de Míchigan baixo contrato co Centro para a Investigación da Forza Aérea en Cambridge (AFCRC). As tres aletas orixinais da primeira etapa Nike tiveron que ser substituídas por catro. O foguete engalaba desde un raíl lanzador, coa primeira etapa funcionando un total de 4,4 segundos antes da separación co resto do foguete por rozamento atmosférico. Tras 25 segundos de voo por inercia, a segunda etapa encendíase durante tres segundos para separarse da terceira etapa, que se encendía case inmediatamente para funcionar durante 1,6 segundos. A terceira etapa, xunto cunha carga útil de ata 23&nbsp;kg, elevábanse ata 480&nbsp;km de altura. O obxectivo dos Exos era principalmente investigar a ionosfera.

Lanzáronse dez Exos en total entre o 26 de xuño de 1958 e o 2 de novembro de 1965, cun único fallo, o 19 de febreiro de 1960.

## Notas
EXOS (satélites)

Os **satélites EXOS** foron un conxunto de catro satélites científicos xaponeses lanzados entre 1978 e 1989 mediante foguetes Mu desde o Centro Espacial de Kagoshimae adicados á investigación da magnetosfera e a ionosfera terrestres e ós fenómenos que teñen lugar nelas, como as auroras polares e as tormentas xeomagnéticas. Todos os satélites tiveron éxito na súa misión.

## Historial de lanzamentos 
## Notas
Vicente Varela Radío

**Vicente Varela Radío**, nado en Pontevedra o 18 de novembro de 1883 e finado en Santiago de Compostela o 17 de xullo de 1950, foi un médico e político galego.

## Traxectoria 
Foi presidente do Centro Republicano de Santiago de Compostela antes da proclamación da Segunda República. Militante da ORGA e amigo de Casares Quiroga, foi nomeado nomeado gobernador civil de Pontevedra o 17 de abril de 1931 e o 5 de agosto gobernador civil de Ourense, posto no que permaneceu ata o 21 de xullo de 1932. Ese ano, ao ser nomeado director do Hospital Clínico de Santiago de Compostela abandonou a actividade política, aínda que posteriormente militou en Izquierda Republicana.

Logo do golpe de Estado do 18 de xullo de 1936 foi destituído do seu posto de director e sufriu incautación de bens así como varias multas. En xullo de 1937 foi detido e encarcerado por pertenza á Loxa Libredón nº 6 de Santiago de Compostela. En 1942 o Tribunal Especial para a represión da Masonería condenouno a doce anos e un día de reclusión menor, que logo lle foi rebaixada a seis de prisión maior. Cumpriu a pena no penal de Santa María (Cádiz) entre xaneiro e decembro de 1943. Ao saír do cárcere foi confinado en Pontevedra ata 1947.

## Vida persoal 
Casou con Eugenia Pol Sánchez.

## Notas 
## Véxase tamén 
### Bibliografía 
* 
*
Aida Folch

**Aida Benítez Folch**, nada en Reus (Tarragona) o 24 de novembro de 1986, coñecida como **Aida Folch**, é unha actriz española.

## Traxectoria 
Desde pequena cursaba teatro na escola nunha compañía chamada Llop's teatre como actividade extraescolar. Tamén os sábados estudaba interpretación no centre de Lectura de Reus. Alí descubriría que a súa paixón era actuar. En 1998 apuntouse nunha axencia de publicidade onde viaxaba de Reus a Barcelona para facer audicións para anuncios de televisión, pero a súa primeira oportunidade chegoulle no ano 2000, cando foi a elixida entre 3&nbsp;000 nenas de todo o país para protagonizar a produción española *El embrujo de Shangai*, do gañador do Óscar Fernando Trueba. Tiña catorce anos e pouco tempo despois Fernando León de Aranoa elíxea tamén para a premiada película *Os luns ó sol*.

Despois intervén en *Aquitania*, *La mirada violeta*, *Fin de curso*, *Salvador*, *Las vidas de Celia* e *25 kilates*, entre outras. Tamén traballa en telefilmes como *Con el 10 en la espalda*, *Inocentes*, *No estás sola, Sara*, *Morir en 3 actes* ou *Volveremos*. En 2008 dáse a coñecer co personaxe de Françoise na exitosa serie *Cuéntame cómo pasó*.

Traballou no estranxeiro coa superprodución histórica *Henri 4*, un filme alemán de Jo Baier e en *Mi universo en minúsculas*, unha produción mexicana.

En 2012 protagoniza *El artista y la modelo*, de Fernando Trueba, unha película rodada integramente en francés onde traballa con Jean Rochefort e Claudia Cardinale.

## Premios e candidaturas 
;Premios Goya

* Festival de Cine Español de Málaga: Biznaga de Prata á mellor actriz, Sección ZonaZine, por *25 kilates* (2009).

## Véxase tamén
Vicente Engonga

**Vicente Engonga Maté**, nado en Barcelona o 20 de outubro de 1965, é un exfutbolista español. Xogaba de centrocampista e foi internacional coa selección española. É irmán do tamén exfutbolista e adestrador Oscar Engonga.

## Traxectoria 
### Como xogador 
O seu pai, natural de Guinea Ecuatorial, chegou a España para xogar no Rayo Cantabria e no Gimnástica de Torrelavega, entre outros equipos.

Comezou a xogar como alevín na Gimnástica de Torrelavega pasando despois pola SD Amistad e no Juvenil CD Sniace. Fichou finalmente pola Gimnástica con que debutou en Liga o 20 de maio de 1984.

Ao final da tempada 1984-85 ten que trasladarse a Ferrol para realizar o servizo militar, o que aproveita para xogar na SD O Val no fútbol rexional. Tras licenciarse fichou polo Sporting Mahonés en 1986 ao igual que o seu irmán Julio. Militou no equipo cinco tempadas, nas que conseguiu o ascenso a Segunda División B

Na tempada 1991/92 fichou polo Real Valladolid, en Primeira División. Tras un excelente ano fichou polo Celta de Vigo, onde xogou dous anos ás ordes de Txetxu Rojo. No segundo ano o equipo conseguiu chegar á final da Copa do Rei ante o Real Zaragoza.

Este bo traballo en Vigo levouno a fichar polo Valencia CF. Tres anos despois ficha polo RCD Mallorca, ascendido ese ano a Primeira División. Militaría no equipo cinco tempadas, nas que chegou a disputar unha final da Copa do Rei (1998), unha final da Recopa de Europa (1999), gañar a Supercopa de España (1998) e a disputar a Liga de Campións (2001), anotando o primeiro tanto do equipo mallorquín nesta competición.

Xogando no RCD Mallorca foi convocado coa Selección de fútbol de España, coa que disputou 14 encontros e coa que participou na Eurocopa de Fútbol Bélxica/Países Baixos 2000.

Tras non renovar co Mallorca no 2002 ficha polo Real Oviedo de Segunda División, tras seis meses ficha polo Coventry City da Second Division inglesa, equipo no que se retirou.

### Como adestrador 
Tras retirarse pasou a formar parte do organigrama técnico do Mallorca, sendo o adestrador do filial ata 2006. O 4 de agosto de 2008 foi nomeado adestrador de da Selección de fútbol de Guinea Ecuatorial, sendo substituído por Carlos Diarte.
Pedro Gost Sastre

**Pedro Gost Sastre**, nado en Sa Pobla (Illas Baleares) o 18 de xaneiro de 1946 foi un futbolista balear que xogaba na demarcación de gardameta.

## Traxectoria 
Albanel de profesión debutou con 17 anos no primeiro equipo do Poblense. Fichou polo RCD Mallorca na tempada 1967/68, converténdose en titular ao ano seguinte cando o equipo conseguiu o ascenso a Primeira División

Xogou na máxima categoría unha tempada e fichou polo Celta de Vigo antes de comezar a tempada 1970/71 xunto ao centrocampista Robles.

Debutou en Balaídos ante o Sporting de Gijón no primeiro encontro da tempada e xogou os 30 encontros de Liga, sendo o porteiro menos goleado despois de Abelardo, do Valencia CF. O equipo coñecido no momento coma o *Tumbaxigantes* rematou 6º, clasificándose por primeira vez na súa historia para a Copa da UEFA.

Nesta época foi convocado dúas veces pola Selección española de fútbol, porén non chegou a debutar ao ser o suplente de Iríbar (Athletic de Bilbao) e Miguel Reina (FC Barcelona).

Ao ano seguinte foi o porteiro titular do debut do Celta en competición europea, fronte o Aberdeen escocés, o 15 de setembro de 1971, converténdose no primeiro futbolista mallorquino en participar en competición europea. Porén nin o Celta nin Gost tiveron sorte, xa que o equipo perdeu 2-0 e o gardameta lesionouse de gravidade, co que quedou sen xogar no que restaba de tempada.

A tempada 1972/73 foi a última de Gost no Celta. So xogou dous encontros xa que o adestrador arxentino do equipo, Pedro Dellacha preferiu confiar en Alarcia. Ao rematar a competición volve a Mallorca e ficha polo Club Esportiu Constància d'Inca.

Finalmente retirouse xogando no Poblense aos trinta e oito anos de idade.
Erinia

**Erinia**, tamén **Rineia** (Grego Ερηνιά ou Ρήνεια) é unha illa grega  nas Espóradas situada ao oeste de Skyros.

## Illas e illotes próximos 
As illas e illotes máis próximas son Skyropoula ao oeste, ao norte Skyros e Valaxa ao leste.

## Véxase tamén
### Outros artigos
*Lista de illas de Grecia
Manuel Ínsua Sánchez

**Manuel Ínsua Sánchez**, nado na Coruña o 23 de abril de 1890 e finado na mesma cidade o 11 de outubro de 1966, foi un político e empresario galego.

## Traxectoria 
Profesor mercantil e funcionario de carreira. Secretario da Juventud Republicana da Coruña en 1910 e membro da Irmandade da Fala da Coruña. Foi elixido concelleiro pola ORGA nas eleccións do 12 de abril de 1931. Foi nomeado gobernador civil de Pontevedra o 31 de outubro de 1931 permanecendo no cargo ata o 22 de maio de 1932. O 15 de xullo de 1932 foi elixido presidente da Deputación da Coruña permanecendo no cargo ata o 9 de febreiro de 1934. Foi destituído como concelleiro en outubro de 1934, ao ter lugar unha alternancia no poder no goberno do concello, 
sendo relevada a ORGA polo Partido Republicano Radical Socialista.  
Afiliouse a Izquierda Republicana e foi candidato a compromisario para a elección do presidente da República en abril de 1936.
Fundador de Ínsua y Vizoso, empresa de subministracións para a construción. Tralo golpe de Estado do 18 de xullo de 1936, unha vez instaurada a ditadura, abandonou toda actividade política, dedicándose exclusivamente á súa actividade empresarial.

## Vida persoal 
Casou con Enriqueta López Freire en 1915.

## Notas 
## Véxase tamén 
### Bibliografía 
* 
* 

### Ligazóns externas 
*
Terra Nostra

***Terra Nostra*** é unha telenovela brasileira escrita por Benedito Ruy Barbosa, que se estreou na Rede Globo no día 20 de setembro de 1999 e foi rematada o 2 de xuño de 2000. Contén 221 episodios.

## Elenco 
*Ana Paula Arósio - Giuliana Splendore 
*Thiago Lacerda - Matteo Batistella 
*Carolina Kasting - Rosana
*Antônio Fagundes - Gumercindo Telles de Aranha 
*Débora Duarte - Maria do Socorro Telles de Aranha
*Raul Cortez - Francesco Magliano
*Ângela Vieira - Janette Magliano 
*Marcello Antony - Marco Antonio
*Maria Fernanda Cândido - Paola
*Paloma Duarte - Angélica 
*Gabriel Braga Nunes - Augusto Neves Marcondes 
*Odilon Wagner - Altino Neves Marcondes 
*Jackson Antunes- Antenor 
*José Dumont - Battista  
*Adriana Lessa - Naná 
*Elias Gleizer - Padre Olavo 
*Tânia Bondezan - Mariana
*Fernanda Muniz - Luiza

## Véxase tamén 
### Ligazóns externas
EXOS A

**EXOS A** (*Exospheric Satellite A*), tamén denominado **Kyokko**, foi un satélite artificial xaponés lanzado o 4 de febreiro de 1978 mediante un foguete M-3H desde o Centro Espacial de Kagoshima.

## Instrumentos 
EXOS A levaba a bordo os seguintes instrumentos:

* Sondas de electróns.
* Analizador de enerxía de electróns.
* Cámara de televisión para aurora no ultravioleta.
* Espectrofotómetro para o resplandor no ultravioleta.
* Espectrómetro de masas para ións.
* Medidor electrostático de ondas de plasma.

## Notas 
## Véxase tamén 
### Outros artigos 
* EXOS (satélites)
* EXOS B
* EXOS C
* EXOS D
Alejo Diz Jurado

**Alejo Diz Jurado**, nado en Tui o 23 de setembro de 1885 e finado na mesma vila o 30 de outubro de 1936, foi médico e político galego.

## Traxectoria 
Fillo dos comerciantes Ignacio Diz e Gerarda Jurado, estudou no Colexio dos xesuítas de Camposancos, na Guarda. Fixo medicina na Universidade de Santiago de Compostela. Fundou e dirixiu o efémero semanario político satírico *La Tetera*, no que asinaba co pseudónimo **Criticón B**.
miniatura|300px|Vodas de prata da promoción de Medicina de 1907.
Logo do golpe de Estado do 18 de xullo de 1936 foi detido. Xulgado en consello de guerra en Vigo o 13 de outubro de 1936 acusado de rebelión militar, foi condenado a pena de morte. Fusilárono o 30 do mesmo mes, xunto á Alameda de Tui, con Darío Álvarez Limeses.
## Vida persoal 
Casou en 1915 con Concepción Rodríguez Caballero, coa que tivo seis fillos.
## Notas 
## Véxase tamén 
### Bibliografía 
* 
* Simón Lorda, David (2005) "Médicos represaliados en el Franquismo: Ourense y Galicia (1936-1959)"
*
Reinhardt Møbjerg Kristensen

**Reinhardt Møbjerg Kristensen**, nado o 6 de decembro de 1948, é un zoolólogo danés, especialista en tardígrados e nos filos de animais microscópicos mariños.

É profesor da universidade de Copenhaguen e membro da Real Academia Danesa de Ciencias.

Entre outros, describiu os taxons:

* *Loricifera*
* *Cycliophora*
* *Micrognathozoa*

## Abreviatura 
A abreviatura **Kristensen** úsase para indicar a  como autoridade na descrición e taxonomía en zooloxía.
Justicia (Mondoñedo)

***Justicia*** foi un semanario editado en Mondoñedo entre 1921 e 1924.

## Historia e características 
Semanario que se publicaba os sábados, apareceu o 25 de xullo de 1921. Foi fundado e dirixido por José Ramón Villamarín Pallín. Cándido Carreiras era o redactor xefe e entre os seus colaboradores figuraron Antonio Noriega Varela, Eduardo Lence-Santar, Xosé Trapero Pardo e Manuel Rivas Seivane. Cesou a súa publicación en xuño de 1924 por desacordos entre os propietarios a causa da adhesión á ditadura de Primo de Rivera.

## Notas 
## Véxase tamén 
### Bibliografía 
* 

### Outros artigos 
* Lista de publicacións impresas da provincia de Lugo
Guillermo Otero Villalba

**Guillermo Otero Villalba**, coñecido como **Albariño**, nado en Mondoñedo en 1896, foi un avogado e político galego.

## Traxectoria 
Foi xuíz municipal de Mondoñedo (1930-1933). Na República militou en Izquierda Republicana da que foi secretario en 1935. Foi elixido compromisario para elección do presidente República en abril de 1936. Logo do golpe de Estado do 18 de xullo de 1936 foi detido en agosto. Xulgado na Coruña por auxilio á rebelión o 10 de abril de 1938, con José Sánchez Gacio, Francisco García Martínez, José Ramón Villamarín Pallín, Eloy Castro Dorrego, Alfredo Martínez Martínez, Graciano Leivas Freire, Germán Fanego Salaverri, Patricio Vijande Villar, Constantino Sánchez Gacio e Emilio González Valoria. Foi condenado a pena de morte, a sentenza foi conmutada a cadea perpetua. Preso na Prisión Provincial da Coruña, saíu en liberdade condicional en maio de 1943. Abríronlle expediente de responsabilidades políticas, que se resolveu cunha multa de 300 pesetas.
## Notas 
## Véxase tamén 
### Bibliografía 
* 
### Ligazóns externas 
* Expediente de responsabilidade política nº 26/1940 de José Sánchez Gacio e Guillermo Otero Villalba
* Ficha en Represión franquista en Lugo
Antonio Emery Arocena

**Antonio Emery Arocena**, coñecido polo alcume de ***Pajarito***, nado en Irún (Guipúscoa) o 26 de xullo de 1905 e finado o 29 de marzo de 1982, foi un futbolista vasco, que xogaba na demarcación de gardameta. Foi pai do tamén porteiro Juan Emery e avó do exfutbolista e actual adestrador Unai Emery.

## Traxectoria 
Foi fillo de Luis Emery Boulanger e de María Josefa Arocena Basterrica, que casaran en 1897 en Hondarribia. Toda a súa traxectoria futbolística transcorreu no Real Unión de Irún, onde militou 12 tempadas. Comezou xogando como extremo pero ante a lesión do porteiro titular, Muguruza, ocupou o seu posto con moi bo resultado, sendo o gardameta nas catro tempadas que o equipo militou na Primeira División. Porén, Emery é lembrado por ser o primeiro gardameta da liga española en encaixar un gol, feito producido o 10 de febreiro de 1929 no vello estadio de Sarrià, sendo o dianteiro do Español Pitus Prat quen o marcou no minuto 5. Disputou 66 partidos na Primeira División española nas catro primeiras tempadas desta competición (de 1928 a 1932).

Na tempada 1928-1929 disputou 18 encontros, todos como titular, recibindo 42 goles.

Co equipo de Irún gañou dúas Copas de España, unha en 1924 ante o Real Madrid e outra en 1927 ante o Arenas de Getxo.

Dous dos seus irmáns, Francisco e Román, foron tamén futbolistas, e todos eles xogaron no Real Unión. Tamén foron futbolistas dous dos seus fillos: Juan María (nado en Irún o 18 de febreiro de 1933), que foi gardameta en numerosos clubs, e Román Emery Alza (nado na mesma localidade o 5 de xaneiro de 1931), que foi centrocampista no Logroñés e no CD Málaga. O seu neto Unai Emery xogou na Real Sociedad e en varios equipos de Segunda, antes de converterse nun dos adestradores máis destacados de Europa.

## Notas
Conrad Bain

**Conrad Stafford Bain**, nado en Lethbridge, Alberta o 4 de febreiro de 1923 e finado en Livermore, California o 14 de xaneiro de 2013, foi un actor canadense. É coñecido polo seu papel como Phillip Drummond no seriado ''Diff'rent Strokes* e como o Dr. Arthur Harmon en *Maude''. Bain ten un irmán xemelgo, Bonar Bain.

## Traxectoria 
Bain naceu o 4 de febreiro de 1923, en Lethbridge, Alberta, Canadá. Bain viviu nun apartamento en Livermore, California. Estivo casado con Monica Sloan desde 1945 ata a súa morte en 2009, e con ela tivo tres fillos. Bain morreu en 14 de xaneiro de 2013 na súa casa en Livermore, California, de causas naturais, aos 89 anos.

## Véxase tamén 
### Bibliografía 
*
Cambicia, Trabazos, Castro Caldelas

** Cambicia** é un lugar da parroquia de Trabazos no concello ourensán de Castro Caldelas na comarca da Terra de Caldelas. Tiña 5 habitantes no ano 2011 segundo datos do INE e do IGE, dos cales 3 eran homes e 2 mulleres. Iso supón un mantemento da poboación respecto a 2010, cando tiña 5 habitantes (3 homes e 2 mulleres).
## Lugares e parroquias
### Lugares de Trabazos 
### Parroquias de Castro Caldelas
## Notas
Condelle

Como topónimo **Condelle** pode referirse a:

;En Galiza
***Condelle**, lugar da parroquia de Trabazos, no concello de Castro Caldelas;
***Pacios de Condelle**, lugar da parroquia de Alais, no concello de Castro Caldelas.

## Véxase tamén
### Outros artigos